ΠΡΩΤΗ ΟΔΗΓΙΑ ΤΗΣ ΕΠΙΤΡΟΠΗΣ της 10ης Αυγούστου 1979 περί τροποποιήσεως του παραρτήματος της οδηγίας 77/101/ΕΟΚ του Συμβουλίου «που αφορά την εμπορία των απλών ζωοτροφών» - (79/797/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 77/101/ΕΟΚ του Συμβουλίου της 23ης Νοεμβρίου 1976 που αφορά την εμπορία των απλών ζωοτροφών(1), όπως τροποποιήθηκε τελευταία από την οδηγία 79/372/ΕΟΚ(2), και ιδίως το άρθρο 10,

(1) ΕΕ αριθ. Ν 32 της 3.2.1977, σ. 1.

(2) ΕΕ αριθ. Ν 86 της 6.4.1979, σ. 29.

Εκτιμώντας:

ότι λόγω της εξελίξεως των επιστημονικών και τεχνικών γνώσεων πρέπει να γίνουν τροποποιήσεις στο παράρτημα της οδηγίας που προαναφέρθηκε

ότι ορισμένες από τις γενικές διατάξεις του παραρτήματος πρέπει να καθορισθούν ακριβώς ή να συμπληρωθούν ώστε να καταστήσουν δυνατή τη σωστή εφαρμογή της οδηγίας

ότι πρέπει εξάλλου να πραγματοποιηθούν διάφορροι διακανονισμοί ορισμένων ειδικών διατάξεων που προβλέπονται σχετικά με ορισμένες απλές ζωοτροφές

ότι τα μέτρα που προβλέπονται στην παρούσα οδηγία είναι σύμφωνα προς τη γνώμη της Μόνιμης Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

ρθρο 1

Το παράρτημα της οδηγίας 77/101/ΕΟΚ αντικαθίσταται από το παράρτημα της παρούσας οδηγίας.

ρθρο 2

Τα κράτη μέλη θέτουν σε ισχύ τις νομοθετικές, κανονιστικές ή διοικητικές διατάξεις που είναι αναγκαίες για να συμμορφωθούν προς την παρούσα οδηγία, το αργότερο την 1η Ιανουαρίου 1981.

ρθρο 3

Η παρούσα οδηγία απευθύνεται στα κράτη μέλη.

Έγινε στις Βρυξέλλες, στις 10 Αυγούστου 1979.

Για την Επιτροπή

Finn GUNDELACH

Αντιπρόεδρος

ΠΑΡΑΡΤΗΜΑ

ΤΜΗΜΑ Α

ΓΕΝΙΚΕΣ ΔΙΑΤΑΞΕΙΣ

1. Αφορούν την ονομασία

1.1. Εάν η απλή ζωοτροφή έχει υποστεί μία επεξεργασία η οποία δεν φαίνεται στην ονομασία, αυτή πρέπει πάντοτε να συμπληρώνεται από μία ένδειξη σχετική με την επεξεργασία που εφαρμόστηκε, με τον τρόπο παρασκευής και, κατά περίπτωση, με τη μορφή παρουσιάσεως, τέτοια ένδειξη όπως «πεπιεσμένη», «πεπλατυσμένη», «αλεσμένη».

1.2. Εφόσον πρόκειται για απλές ζωοτροφές που απαριθμούνται στο Τμήμα Β, 2.1.1. μέχρι 2.1.3., μπορεί να οριστεί ότι η ονομασία θα συμπληρωθεί με την ένδειξη του ή των τύπων σίτου, ήτοι: μαλακός σίτος, σκληρός σίτος ή μαλακός και σκληρός σίτος.

1.3. Εφόσον πρόκειται για απλές ζωοτροφές οι οποίες απαριθμούνται στο Τμήμα Β, 2.9.2. και 3.2.8., μπορεί να ορισθεί ότι η ονομασία θα συνοδεύεται με ένδειξη καθορίζουσα το φυτικό ή ζωϊκό είδος εκ του οποίου το προϊόν έχει παραχθεί.

2. Αφορά τις υποχρεωτικές δηλώσεις και απαιτήσεις

2.1. Οι περιεκτικότητες οι οποίες υποδεικνύονται ή δηλώνονται σύμφωνα με το τμήμα Β, αναφέρονται:

- στο βάρος της απλής ζωοτροφής, ως έχει, σε ό,τι αφορά τις στήλες 4 και 5,

- στο βάρος της περιεχομένης ξηρής ουσίας της απλής ζωοτροφής, σε ό,τι αφορά τη στήλη 6, με εξαίρεση την περιεκτικότητα σε υγρασία των περιπτώσεων 2.6.5., 2.6.6., 2.9.2., 3.2.8. και 3.3.2.

2.2. Όταν τα προϊόντα τα οποία αναφέρονται στο τμήμα Β, στήλη 2, χρησιμοποιούνται για τη μετουσίωση ή ως συνδετικά των απλών ζωοτροφών, πρέπει να δηλωθούν τα ακόλουθα:

- μέσα μετουσιώσεως: φύση και ποσότητα των χρησιμοποιουμένων προϊόντων,

- συνδετικά μέσα: φύση των χρησιμοποιουμένων προϊόντων.

Εφόσον πρόκειται για συνδετικά μέσα, η ποσότητα των χρησιμοποιουμένων προϊόντων δεν πρέπει να υπερβεί το 3% του ολικού βάρους.

2.3. Με την επιφύλαξη των διατάξεων οι οποίες προβλέπονται στο άρθρο 3 και εντός καθοριζομένων προδιαγραφών, η βοτανική καθαρότητα των προϊόντων και των υποπροϊόντων που απαριθμούνται στο τμήμα Β, στήλες 1 και 2, δεν πρέπει να είναι μικρότερη του 95%, εκτός αν μία διαφορετική περιεκτικότητα καθορίζεται στη στήλη 6.

2.4. Θεωρούνται σαν ξένες ύλες, από πλευράς βοτανικής καθαρότητος:

α) οι φυσικές, αλλά αβλαβείς ξένες ύλες (για παράδειγμα το άχυρο ή τα υπολείμματα αχύρου, οι σπόροι άλλων καλλιεργουμένων φυτών ή οι σπόροι των ζιζανίων)

β) τα αβλαβή υπολείμματα άλλων ελαιούχων σπόρων ή καρπών, που προέρχονται από προηγηθείσα επεξεργασία, εφόσον η περιεκτικότητά τους δεν υπερβαίνει το 0,5%.

2.5. Αν, κατόπιν επισήμων ελέγχων των απλών ζωοτροφών, που ορίζονται στο άρθρο 12 της παρούσας οδηγίας, διαπιστωθεί μία διαφορά μεταξύ του αποτελέσματος του ελέγχου και της δηλωμένης περιεκτικότητος, η οποία υποβαθμίζει το προϊόν, γίνονται δεκτές οι ακόλουθες ελάχιστες ανοχές:

α) για την ακατέργαστη πρωτεΐνη, τα ολικά σάκχαρα, τα αναγωγικά σάκχαρα, τη σακχαρόζη, τη λακτόζη και τη γλυκόζη (δεξτρόζη):

- 2 μονάδες για τις περιεκτικότητες που έχουν δηλωθεί κατώτερες του 20%,

- 10% της δηλουμένης περιεκτικότητος για τις περιεκτικότητες που έχουν δηλωθεί κατώτερες του 20%,

- 0,5 της μονάδος για τις περιεκτικότητες που έχουν δηλωθεί κατώτερες του 5%

β) για το άμυλο και την ινσουλίνη:

- 3 μονάδες για τις περιεκτικότητες που έχουν δηλωθεί ίσες ή ανώτερες του 30%,

- 10% της δηλουμένης περιεκτικότητος για τις περιεκτικότητες που έχουν δηλωθεί κατώτερες του 30%,

- 1 μονάδα για τις περιεκτικότητες που έχουν δηλωθεί κατώτερες του 10%

γ) για τις ακατέργαστες λιπαρές και τις ινώδεις ουσίες:

- 1,5 μονάδες για τις περιεκτικότητες που έχουν δηλωθεί ίσες ή ανώτερες του 15%,

- 10% της δηλουμένης περιεκτικότητος (τιμής) για τις περιεκτικότητες που έχουν δηλωθεί κατώτερες του 15%,

- 0,5 της μονάδος για τις περιεκτικότητες που έχουν δηλωθεί κατώτερες του 5%

δ) για την υγρασία, την τέφρα, τον ολικό φωσφόρο, το νάτριο, το ανθρακικό ασβέστιο, το ασβέστιο, το μαγνήσιο, το βαθμό οξύτητος και τις αδιάλυτες στον πετρελαϊκό αιθέρα ουσίες:

- 1 μονάδα για τις περιεκτικότητες (τιμές) που δηλώθηκαν ίσες ή ανώτερες του 10% (10), κατά περίπτωση,

- 10% της δηλουμένης περιεκτικότητος (τιμής) για τις περιεκτικότητες που έχουν δηλωθεί κατώτερες του 10% (10), κατά περίπτωση,

- 0,2 της μονάδος για τις περιεκτικότητες (τιμές) που έχουν δηλωθεί κατώτερες του 2% (2), κατά περίπτωση

ε) για την αδιάλυτη στο υδροχλωρικό οξύ τέφρα και τα χλωριούχα άαλατα, τα οποία εκφράζονται σε NaCl:

- 10% της δηλουμένης περιεκτικότητος για τις περιεκτικότητες που δηλώθηκαν ίσες ή ανώτερες του 3%,

- 0,3 μονάδες για τις περιεκτικότητες που έχουν δηλωθεί κατώτερες του 3%

στ) για το καροτένιο, τη βιταμίνη Α και τις ξανθοφύλλες:

- 30% της δηλουμένης περιεκτικότητος

ζ) για τη μεθειονίνη, τη λυσίνη και τις πτητικές αζωτούχες βάσεις:

- 20% της δηλουμένης περιεκτικότητος.

2.6. Με την επιφύλαξη των διατάξεων που αναφέρονται στο άρθρο 3, η περιεκτικότητα της τέφρας αδιάλυτου στο υδροχλωρικό οξύ δεν πρέπει να υπερβαίνει το 2% στο πλαίσιο των προβλεπομένων απαιτήσεων της συνθέσεως για ζωοτροφές που απαριθμούνται στο τμήμα Β, στήλη 6, εκτός αν ορίζεται μία διαφορετική περιεκτικότητα.

ΤΜΗΜΑ Β

ΕΙΔΙΚΕΣ ΠΡΟΔΙΑΓΡΑΦΕΣ

>ΘΕΣΗ ΠΙΝΑΚΑ>